Ролю тураператара ўзяў на сябе Валожынскі цэнтр дзіцячай творчасці. Тут сфарміравалі “турыстычны прадукт” – экскурсіі, праезд, кошты. Маршруты для вандровак вызначала настаўнік геаграфіі са спецыялізацыяй турызм і краязнаўства Валянціна Карнееўна Відзевіч – зараз метадыст цэнтра дзіцячай творчасці. Нядаўна турыстычнае ноу-хау яна прэзентавала дырэктарам і загадчыкам сярэдніх і дашкольных устаноў адукацыі раёна падчас іх сходу на базе СШ № 1 райцэнтра.